અગાઉ મુંબઈ હાઈકોર્ટે 29 એપ્રિલ 2016એ આદર્શ સોસાયટી તોડી પાડવાનો મહારાષ્ટ્ર સરકારને હુકમ કર્યો હતો. હાઈકોર્ટે આ સાથે રાજ્ય સરકાર સુપ્રીમ કોર્ટમાં જઈ શકે તે માટે આ આદેશનો અમલ 12 અઠવાડિયા સુધી મુલત્વી રાખ્યો હતો. મુંબઈ હાઈકોર્ટે આ સાથે આદર્શ સોસાયટી બનાવવા બદલ અમલદારશાહી તેમજ રાજકીય નેતાઓ સામે ફોજદારી કેસ નોંધવાનો પણ હુકમ કર્યો હતો. 31 માળની આદર્શ સોસાયટી કોલાબામાં છે. તેની પાસે જ સરંક્ષણ સંસ્થાન હોવાથી તેને જોખમી માનવામાં આવે છે. આદર્શ સોસાયટીના નિર્માણમાં નિયમો તથા કાયદાને ધોળીને પી જવાનું જાહેર થતાં તે વિવાદમાં આવી હતી. ત્યારબાદ આ સોસાયટીમાં વગદાર અધિકારીઓ, સેના અધિકારીઓ તથા નેતાઓના સગાઓને ફલેટની લ્હાણી કરાઈ હોવાનો પણ ઘટસ્ફોટ થયો હતો. આ વિવાદને કારણે મહારાષ્ટ્રના તે સમયના કોંગ્રેસ-એનસીપીના મુખ્યપ્રધાન અશોક ચૌહાણને રાજીનામું આપવાની ફરજ પડી હતી.